cyanic-selkie/wikianc huggingface dataset:
Տալլինի մայր տաճար
Ճարտարապետություն
Նախնական կառույցից մնացել են միայն երգչախմբի համար նախատեսված քառակուսի հատվածի պատերը, իսկ տաճարի մասին ստույգ տվյալներ չկան։ Հնարավոր է, 13-րդ դարի վերջին քառորդին կառուցվել են նոր եռանավ հատվածը, երկարաձիգ քառանավ հատվածը որմնահեցերով։ Լայն ու ցածր եկեղեցին ամենայն հավանականությամբ պլանավորվել է որպես սրահ։ Ինտերիերում տեղադրվել են ցիստերիանական ոճով նեցուկներ կամարների համար։ Միաժամանակ կառուցվել են պորտալները։ 14-րդ դարի առաջին կեսին երկարաձիգ հատվածը լրացվել է արևմտյան էմպորով, և հավանաբար այդ ժամանակ էլ կառուցվել են քառակողմ սյուները։ Կողմնային նավերի կամարները ի հայտ են եկել 14-րդ դարի երկրորդ կեսին։ Բազիլիկի տեսքով կենտրոնական նավը ծածկվել է միայն 15-րդ դարում։ Նրա կամարներն իրենց ձևով նման են Պադիզի եկեղեցու կամարներին։ 15-րդ դարում ներքին անկյունում՝ հարավային նավի ու երգչախմբի համար նախատեսված հատվածի մոտ, կառուցվել են զանգակատունը և մի քանի կապելլաներ։ Տաճարը խիստ տուժել է 1684 թվականի հրդեհից։ 1778-1779 թվականներին արևմտյան հատվածում կառուցվել է աշտարակ (ճարտարապետ Կ․ Գեյստ) ։
Ժամանակակից կառույցի հիմնական կառույցն ունի երեք նավ, որոնցից կենտրոնականը շարունակություն ունի խորանային հատվածում։ Արևմտյան կողմից կենտրոնական նավի վրա գտնվում է եկեղեցական աշտարկը, որը զանգակատան դեր է կատարում։ Այցելուները հնարավորություն ունեն աշտարակ բարձրանալու, որպեսզի հիանան քաղաքի համայնապատկերով ։ Բացի դրանից, հիմնական մասնաշենքին կից կան տարբեր ժամանակաշրջաններում կառուցված շինություններ։
Ինտերիեր
Հարավային պատի խորանային մասում է գտնվում զորավար Պոնտուս դե լա Գարդիի տապանը, որը համարվում է Վերածննդի արվեստի բարձրագույն դրսևորում Էստոնիայում։ Այն ստեղծվել է 1589-1595 թվականներին քանդակագործ, ճարտարապետ Ա․ Պասերի կողմից և բաղկացած է սարկոֆագից ու պատին արված տապանագրից։ Այս վարպետին են պատկանում մի քանի այլ տապանագրեր ևս՝ Կ․ ֆոն Տիզենհաուզենի (1599), Կ․ Գուրնի (1601) ։
Շինության ներսում են գտնվում․
Գրականություն
Կատեգորիա:Կրոնական կառույցներ այբբենական կարգով Կատեգորիա:Էստոնիայի եկեղեցիներ Կատեգորիա:Լյութերական եկեղեցիներ Կատեգորիա:Գոթական ճարտարապետություն
Շշադդում
Շշադդում (Lagenaria siceraria), դդմազգիների (Chenopodiaceae) ընտանիքի Lagenaria ցեղի Vulgaris ընտանիքին պատկանող միամյա, միատունկ մշակաբույս։
Հայրենիքն համարվում է Հարավային Աֆրիկան, ըստ որոշ դիտարկումների նաև Հնդկաստանը և Միջին Ասիան։ Չինաստանում շշադդումն սկսել է մշակվել շուրջ 2000 տարի առաջ։
Պտուղների երկարություննը կազմում է 1,5-2 մ, քաշը 3-7 կգ։ Պտղից պատրաստում են աղցան, սոուս, պյուրե, խավիար և բլիթ։ Թերհաս պտուղը, ինչպես դդմիկի դեպքում, տապակում են, թթու դնում, մսով և բրնձով լցոն պատրաստում, չորացնում։ Մագլցող բույս է, ինչի պատճառով մշակման ժամանակ դրվում են հենարաններ, կամ ցանվում ծառերի, ցանկապատերի մոտ։
Ծաղիկները խոշոր են, սպիտակ և բացվում են օրվա երկրորդ կեսին, լրիվ բացվում են երեկոյան ժամերին, երբ շրջակայքում միջատները քիչ են։ Այս պատճառով կատարվում է ձեռքով փոշոտում, քանի որ բույսը խաչաձև փոշոտվող է։ Մեկ բույսից կարող է ստացվել մինչև 30 կգ բերք։ Սերմ ստանալու համար սովորաբար թողնվում են առաջին պտուղները, որոնք հասունանում են աշնանը։ Սերմերը պահվում են 16-20 °C ջերմության պայմաններում։ Կեղևն ամրանալուղց հետո սերմերն հանվում են։
Շշադդմի պտղի գագաթնային մասն հեռացնելով և սերմնազատելով կարելի է այն օգտագործել որպես ամանեղեն։ Ունի լայն ոչ-սննդային օգտագործում տարբեր երկրների մշակույթներում։
Ծանոթագրություններ
Կատեգորիա:Դդմազգիներ Կատեգորիա:Դեղաբույսեր Կատեգորիա:Աֆրիկայի բուսականություն
Դոյնա Ալդյա-Տեոդորովիչ
Կենսագրություն
Դոյնա Ալդյա-Տեոդորովիչը ծնվել է 1958 թվականի նոյեմբերի 15-ին Քիշնևում՝ մտավորականների ընտանիքում։ Հայրը եղել է գրող և լրագրող, իսկ մայրը ռուսաց լեզու և գրականություն է դասավանդել Քիշնևի № 1 միջնակարգ դպրոցում։
Դպրոցում սովորելու տարիներին Դոյնան «Մոլդովա-ֆիլմ» կինոստուդիայում մասնակցել է ֆիլմերի ռուսերեն կրկնօրինակումների, ինչպես նաև հանրակրթական դպրոցում սովորելուն զուգահեռ հաճախել է երաժշտական դպրոց։ Տասնչորս տարեկան հասակից աշխատել է «Moldoveneasca» անսամբլում, որի հետ այցելել է ԽՍՀՄ տարբեր հանրապետություններ, Ալժիր, Գերմանիա, Կիպրոս, ինչպես նաև երիտասարդական փառատոնների է մասնակցել Կուբայի մայրաքաղաք Հավանայում։ 1975 թվականին Դոյնան ավարտել է դպրոցը և նույն թվականին Յուրի Նիկոլաևի հետ սկսել է վարել «Շիրյե կռուգ» շոու-ծրագիրը։ 1979 թվականին ավարտել է Քիշնևի պետական համալսարանի բանասիրական ֆակուլտետը, որտեղ սովորել է ռումիներեն լեզու և գրականություն։ 1979-1988 թվականներին համաշխարհային գրականություն է դասավանդել Քիշնևի պետական ինստիտուտում (ներկայում՝ Իոն Կրյանգեի անվան պետական մանկավարժական համալսարան)։
1992 թվականի հոկտեմբերի 30-ին Իոն և Դոյնա Ալդյա-Տեոդորովիչներն մահացել են ավտովթարից, որ տեղի էր ունեցել Բուխարեստից 49 կմ հեռավորությամ վրա. մեքենան, որով նրանք գնում էին Քիշնև, հարվածել է ծառին։ Նրանք թաղվել են Քիշնևի Կենտրոնական (Հայկական) գերեզմանատանը։
Արտաքին հղումներ
Կատեգորիա:Մոլդովացի երգիչներ Կատեգորիա:Անձինք նամականիշերի վրա Կատեգորիա:Ավտոճանապարհային վթարներից զոհվածներ
Ինչպես ամուսնացրին բարի կտրիճին
Ինչպես ամուսնացրին բարի կտրիճին, 1974 թվականին նկարահանված սովետական ֆիլմ, կինոկատակերգություն, որը նկարահանվել է Վրացֆիլմ կինոստուդիայում՝ ռեժիսոր Նոդար Մանագաձեի գլխավորությամբ։ Ֆիլմի սցենարը գրվել է Էրլոմ Ախվլեդիանիի և Դավիթ Ջավախիշվիլիի հետ համատեղ։ Այն ստեղծվել է Վաժի Պշավելիի «Իվանե Կոտորաշվիլիի պատմությունը» պոեմի հիման վրա։ Ֆիլմի երաժշտությունը ստեղծել է Նոդար Բագունիան։ Ֆիլմի տևողությունը 69 րոպե է։
Արտաքին հղումներ
Կատեգորիա:1974 ֆիլմեր Կատեգորիա:Վրացական ֆիլմեր Կատեգորիա:Խորհրդային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Նոդար Մանագաձեի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Ռուսերեն ֆիլմեր
Կոյգերա
Կոյգերա (Койгера), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կովդա գետի ափին՝ 157 կմ հեռավորության վրա։ Գետի երկարությունը 13 կմ է։ 8 կմ ձախ ափին՝ Շուրա յոկի գետ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ակունքն է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Տավարի միս
Տավարի մսի սննդանյութերն ունեն բարձր մարսելիություն։ Մարսելիությունը չոր նյութերի հաշվով կազմում է 95,0 %, սպիտակուցներինը՝ 95,7 %, ճարպերինը՝ 93,5 %, ածխաջրերինը՝ 97,0 % և հանքային նյութերինը՝ 81,8 %։
Տարբեր ցեղերի կենդանիների մսային մթերատվությունը պայմանավորված է դրանց մորՖոլոգիական (ձևաբանական) և ֆիզիոլոգիական առանձնահատկություններով, որոնք ձևավորվում և զարգանում են կենդանիների աճեցման ընթացքում ժառանգականության, կերակրման և պահվածքի ազդեցության ներքո։ Մսային մթերատվությունը բնութագրվում է որոշակի ժամանակահատվածում կենդանու սպանդից ստացված մսեղիքի ինչպես քանակական, այնպես էլ որակական ցուցանիշներով։
Տավարի սպանդից ստանում են մսեղիք, ճարպ, ենթամթերքներ և տեխնիկական հումք։
Արտաքին հղումներ
Կատեգորիա:Միս Կատեգորիա:Գյուղատնտեսություն
Ամենաբարձր ուղղափառ եկեղեցիների և զանգակատների ցանկ
Ամենաբարձր ուղղափառ եկեղեցիների և զանգակատների ցանկը, որոնց բարձրությունը գերազանցում է 70 մետրը։
Եկեղեցիներ
Եկեղեցու բարձրությունը խաչի հետ միասին նշված է աղյուսակում։
Զանգակատները
Եկեղեցու բարձրությունը խաչի հետ միասին նշված է աղյուսակում։ Եկեղեցու բարձրությունը աղյուսակում նշված է առանց խաչի։
Նախագծեր
Մինչ Առաջին համաշխարհային պատերազմը նախատեսվում էր կառուցել Սուրբ Տրոիցկի վանքը, երկրորդն իր բարձրությամբ Ռուսաստանում (նախագծային բարձրությունը 110 մետր է եղել) ։
Չի իրականացվել նաև Սանկռ Պետերբուրգի վանքի շինարարությունը, որի բարձրությունը պետք է լիներ 140 մետր։
Ծանոթագրություններ
Կատեգորիա:Եկեղեցիներ այբբենական կարգով Կատեգորիա:Կրոնական կառույցներ այբբենական կարգով Կատեգորիա:Ցանկեր Կատեգորիա:Ամենաբարձր կառույցների ցանկեր
Դավիթ Սարգսյան (քանդակագործ)
Դավիթ Ալբերտի Սարգսյան, հայ քանդակագործ։
Քանդակագործ Ալբերտ Սարգսյանի որդին է։
Սանտանոպոլիս
Սանտանոպոլիս  (Santanópolis), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Ֆայրա դի Սանտանա մարզում։ Մտնում է Սիեռինյա գավառի կազմի մեջ։ Բնակչությունը կազմում է 8144 մարդ՝ 2006 թվականի տվյալներով։ Գրավում է 250,027 կմ2 տարածք։ Բնակչության խտությունը՝ 32.6 մարդ/կմ²։ Քաղաքի տոնը նշվում է հուլիսի 18-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Fake Plastic Trees
Fake Plastic Trees, երգ բրիտանական ալտերնատիվ ռոք խումբ Ռեդիոհեդի կողմից։ Ընդգրկված է խմբի երկրորդ ալբոմում՝ The Bends (1995)-ում։ Երրորդ սինգլն է, որ թողարկվել է այդ ալբոմում Մեծ Բրիտանիայում ։ "Fake Plastic Trees"-ը խմբի վաղ կարերայի սկիզբն է համարվում։ Այն հեռանում էր խմբի կողմից ավելի վաղ թողարկված, հիթ դարձած "Creep" երգի գրանջ հնչողությունից։
2008 թվականին երգը ներառվեց «Ռեդիոհեդ. Լավագույն երգեր» հավաքածու-ալբոմի մեջ։
Էրլոմ Ախվլեդիանի
Էրլոմ Սերգեյի Ախվլեդիանի (ერლომ ახვლედიანი, ), վրացի գրող, սցենարիստ և դերասան։ 1980 թվականին արժանացել է ԽՍՀՄ-ի պետական մրցանակի։
Կենսագրություն
Մահացել է 2012 թվականի մարտի 20-ին։
Արտաքին հղումներ
Կատեգորիա:Վրացի կինոդերասաններ Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:Դերասաններ այբբենական կարգով Կատեգորիա:Վրացի սցենարիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Թբիլիսիի պետական համալսարանի շրջանավարտներ Կատեգորիա:20-րդ դարի դերասաններ Կատեգորիա:Անձինք Թբիլիսիից Կատեգորիա:Վրացի գրողներ
Ալբերտ Սարգսյան (քանդակագործ)
Ալբերտ Արտյուշայի Սարգսյան (1959, մայիսի 31, Ալի Բայրամլի - սեպտեմբերի 8, 2018, Ստեփանակերտ), հայ քանդակագործ։
Քանդակագործ Դավիթ Սարգսյանի հայրն է։
Մարիամ Ադամյան
Մարիամ Ադամյան, (մայիսի 7, 1992, Երևան, Հայաստան) հայ դերասանուհի ։
Կենսագրություն
Ծնվել է 1992 թվականի մայիսի 7-ին, Երևանում։ 1999-2009 թվականներին սովորել է Երևանի Գ. Ստարովոյտովայի անվան թիվ 177 միջնակարգ դպրոցում։ Ավարտել է Երևանի Սայաթ-Նովայի անվան երաժշտական դպրոցի ջութակի բաժինը։ 2009-2013 թվականներին սովորել է Երևանի թատրոնի և կինոյի պետական ինստիտուտի դրամատիկ թատրոնի և կինոյի դերասանական բաժնում` Ռաֆայել Ջրբաշյանի արվեստանոցում։ 2013 թ-ից աշխատել է «Թատրոն 32»-ում` որպես դերասանուհի։ 2016 թ-ից աշխատում է Երևանի Հ. Ղափլանյանի անվան դրամատիկական թատրոնում՝ որպես դերասանուհի։
Արտաքին հղումներ
Կատեգորիա:Հայ դերասանուհիներ
Մաքս Գուֆ
Տարիք
«Գուֆին և նրա ջոկատը» մուլտսերիալում Մաքսն ընդամենը 11-12 տարեկան է։ «Գուֆիի արձակուրդները» մուլտֆիլմում նա 14 տարեկան է, «Անուղղելի Գուֆի» մուլտֆիլմում, «Մկան տունը» և «Միկի. Եվ նորից Սուրբ Ծնունդ» մուլտսերիալներում շուրջ 17-18 տարեկան է ։
Հայտնություն
Առաջին անգամ Մաքսը հայտնվել է «Հայրերը մարդիկ են» («Fathers Are People») կարճամետրաժ ֆիլմում (1952)։ Այդ ժամանակ Մաքսին կոչում էին Գուֆի Կրտսեր։ Այնուհետև նա հայտնվեց այլ կարճամետրաժ ֆիլմերում.
Այդ մուլտֆիլմերում երևում է նաև Մաքսի մայրն ու Գուֆիի կինը, սակայն առանց անունի (անունը հայտնի չէր)։ Ավելի ուշ, երբ ստեղծվեց «Գուֆին և նրա ջոկատը» մուլտսերիալը, Կրտսեր Գուֆին վերանվանվեց Մաքսի, իսկ նրա մայրը այլևս չերևաց։ Տարածված տարբերակի համաձայն՝ նա մահացել է, իսկ ըստ մեկ այլ տարբերակի՝ ամուսնալուծվել ։
Ընտանիք
«Գուֆին և նրա ջոկատը» սերիալում կարելի է տեսնել Մաքսի հարազատներին.
Հետագա ճակատագիր
Գուֆիի մասին պատմող «Անուղղելի Գուֆին» մուլտֆիլմից հետո Մաքսը հայտնվում է «Մկան տունը» մուլտսերիալում (2003), ինչպես նաև «Միկի․ Եվ նորից Սուրբ Ծնունդ» (2004) մուլտֆիլմում։ Մաքսը հանդիպում է Մոնա անունով նոր աղջկա հետ։
Մաքսի հետագա ճակատագիրն անհայտ է, քանի որ վերջին՝ «Միկի․ Եվ նորից Սուրբ Ծնունդ» (2004) մուլտֆիլմից հետո Մաքսն այլևս ոչ մի տեղ չի երևում։
Արտաքին տեսք
Մաքսի տեսքը փոփոխվում է բոլոր առանձին մուլտֆիլմերում։ «Գուֆիի ջոկատը» մուլտսերիալում նա ունի կլոր գլուխ, ավելի սուր դեմք։ «Գուֆիի արձակուրդները» մուլտֆիլմում Մաքսի տեսքը լիովին վերափոխված է։ Դեմքը դարձել է ավելի արտահայտիչ, բայց միևնույն ժամանակ նկատելի է, որ նա հասունացել է։ Ունի ավելի մեծ աչքեր, իսկ գլխին՝ ավելի շատ մազեր։ Ընդգծված են նաև առջևի ատամները։ Շարունակության մեջ՝ «Անուղղելի Գուֆին» մուլտֆիլմում, Մաքսը վերափոխվել է «Գուֆիի արձակուրդները» մուլտֆիլմի տեսքի հիման վրա։ Այստեղ նա ավելի բարձրահասակ է, քան նախորդ մուլտֆիլմերում։ Մաքսն ունի նաև ավելի մանրամասն և «սուր» սանրվածք, իսկ դեմքն ավելի տպավորիչ է ։
Ծանոթագրություններ
Կատեգորիա:Դիսնեյի մուլտֆիլմեր Կատեգորիա:Հորինված խոսող կենդանիներ
Մայա Սանդու
Մայա Սանդու (Maia Sandu, ), մոլդովացի քաղաքական և պետական գործիչ, Մոլդովայի Հանրապետության լուսավորության նախարարը 2012-2015 թվականներին։
Կենսագրություն
Մայա Սանդուն ծնվել է 1972 թվականի մայիսի 24-ին Մոլդովական ԽՍՀ Ֆալեշտիի շրջանի Ռիսիպեն գյուղում։1989-1994 թվականներին սովորել է Մոլտովայի տնտեսագիտական ակադեմիայում (ASEM)։ 1995-1998 թվականներին Պետական կառավարման ակադեմիայում ուսումնասիրել է միջազգային հարաբերություններ։ 2010 թվականին ավարտել է Հարվարդի Ջոն Ֆ. Քենեդիի անվան պետական կառավարման ինստիտուտը։
2010-2012 թվականներին Մայա Սանդուն Վաշինգտոնում (Կոլումբիայի շրջան, ԱՄՆ) աշխատել է որպես Համաշխարհային բանկի գործադիր տնօրենի խորհրդական։
Կրթության նախարար
2012 թվականի հուլիսի 24-ին Մայա Սանդուն նշանակվել է Մոլդովայի Հանրապետության լուսավորության նախարար։ Որպես նախարար՝ Սանդուն սկսել է իրականացնել մի շարք բարեփոխումներ. մասնավորապես փոխվել է ազգային քննությունների (դպրոցի ավարտական քննություններ) անցկացման կարգը։ Խստացվել է քննության անցկացման հսկողության համակարգը, բակալավրիատի ընդունելության քննությունների անցկացման կենտրոններում տեղադրվել են մետաղաորոնման սարքեր, բոլոր լսարաններում տեղադրվել են տեսանկարահանող սարքեր։ Միևնույն ժամանակ, այն սովորեղների աշխատանքները, ում նկատել են արտագրելիս, անվավեր է հայտարարվել, իսկ նրանք զրկվել են լրացուցիչ քննաշրջանի ընթացքում քննությունը վերահանձնելու իրավունքից։ Նման փոփոխություններն արժանացել են ոչ միանշանակ արձագանքների հասարակության շրջանում. որոշ քաղաքացիներ ու քաղաքական գործիչներ կարծիք են հայտնել, թե նման խիստ վերահսկողությունն հոգեբանական մեծ ճնշում է գործում սովորողների ու քննություն հանձնողների վրա ։
2014 թվականի վերջին համընդհանուր քննարկման է ներկայացվել կրթության մասին նոր օրենքը։ Այդ նախագծի համաձայն՝ կրթությունը կարող էր դառնալ պարտադիր մինչև 18 տարեկանը, իսկ դպրոցների տնօրենները կարող էին իրենց պաշտոնում ընտրվել միայն երկու անգամ անընդմեջ, անգլերենը կարող էր ընդգրկվել պարտադիր ուսումնական ծրագրում, իսկ ռուսերենը աշակերտները կարող էին սովորել իրենց ընտրությամբ։ Դրանից բացի՝ առաջարկվում էր բարձրագույն ուսումնական հաստատություններում ներդնել գնահատման եվրոպական տառային համակարգը։ Նոր օրինագիծը նախատեսում էր ստեղծել ատեստավորման ու կրթության որակի ապահովման նոր համակարգ և մասնավորապես ստեղծել Ազգային դպրոցական տեսչություն և Մասնագիտական կրթության որակի ապահովման ազգային գործակալություն, բարձրագույն կրթության համակարգում՝ Ռազմավարական ու ինստիտուցիոնալ զարգացման խորհուրդ, իսկ միջնակարգ կրթության մակարդակում՝ Ուսումնական հաստատության ադմինիստրատիվ խորհուրդ ։
Կիրիլ Գաբուրիչի կառավարության հրաժարականից հետո Մոլդովայի լիբերալ-դեմոկրատական կուսակցությունը Մայա Սանդուին առաջադրել է որպես վարչապետի թեկնածու, սակայն նրա թեկնածությունը չեն սատարել մյուս կուսակցությունները։ Վալերի Ստրելեցի գլխավորությամբ նոր կառավարության կազմի հաստատումից հետո՝ 2015 թվականի հուլիսի 30-ին, Մայա Սանդուն ստիպված է եղել լքել նախարարի պաշտոնը, քանի որ իշխող խմբավորման կազմավորման ժամանակ այդ պաշտոնը նախատեսվել էր Լիբերալ կուսակցության համար։
Հետագա քաղաքական գործունեություն
2015 թվականի դեկտեմբերի 22-ին Մայա Սանդուն հայտարարել է սեփական քաղաքական նախագծի՝ Գործողության ու համերաշխության կուսակցության հիմնադրման մասին։
Արտաքին հղումներ
Կատեգորիա:Մոլդովայի քաղաքական գործիչներ Կատեգորիա:Մոլդովացի պետական գործիչներ Կատեգորիա:21-րդ դարի կին քաղաքական գործիչներ Կատեգորիա:Հարվարդի համալսարանի շրջանավարտներ Կատեգորիա:Մոլդովացի տնտեսագետներ Կատեգորիա:Կին վարչապետներ Կատեգորիա:Մոլդովացի կին քաղաքական գործիչներ
Կասեն
Բնակչությունը 2008 թվականի դրությամբ կազմում է 64 մարդ, բնակչության խտությունը` 17.11 մարդ/կմ²։ Բնակավայրը զբաղեցնում է 3.74 կմ² տարածք։
Աշխարհագրություն
Գտնվում է Փարիզ քաղաքից 660 կմ հարավ, Մոնպելիե քաղաքից` 150 կմ հարավ-արևմուտք, Կարկասոն քաղաքից` 30 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 49 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 18։ Ակտիվության ցուցանիշը կազմում է 63,3 %։ 31 աշխատունակ մարդկանցից աշխատել է 30 անձ (17 տղամարդ և 13 կին)։ Գործազուրկ են եղել 1 անձ (0 տղամարդ և 1 կին)։ 18 անաշխատունակներից 2-ը եղել են աշակերտներ կամ ուսանողներ, 9-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Եվրոպայի առաջնության եզրափակիչ 1972
Եվրոպայի առաջնության եզրափակիչ 1972, Եվրոպայի առաջնության եզրափակիչ հանդիպում։ Տեղի է ունեցել 1972 թվականի հունիսի 18-ին Բրյուսելի «Էյզել» մարզադաշտում։ Հանդիպումը տեղի է ունեցել ԽՍՀՄ և Գերմանիայի հավաքականների միջև ։ Չեմպիոն է դարձել Գերմանիայի հավաքականը, որը ԽՍՀՄ-ի հավաքականին հաղթել է 0։3 հաշվով։
Արտաքին հղումներ
Կատեգորիա:Ֆուտբոլային հանդիպումներ
Ինքնադիմանկար (Մալևիչ, 1933)
«Ինքնադիմանկար» (կամ «Նկարիչ»), ռուս նկարիչ Կազիմիր Մալևիչի նկար, որը նա ստեղծել է 1933 թվականին։ Գտնվում է Սանկտ-Պետերբուրգի Ռուսական պետական թանգարանի հավաքածուի մեջ։
Կոմպոզիցիա
Նկարը գրված է յուղաներկով` կտավի վրա, իսկ նրա չափսերը կազմում են : Նկարի ներքևի աջ անկյունում երևում է մոնոգրամ` փոքրիկ սև քառակուսու տեսքով, որով Մալևիչը «անձնական կնիքի» տեսքով բազմիցս ստորագրել է իր հետագա աշխատանքները ։ Հակառակ երեսին կա գրություն` ''К. Маlewicz'':
Մալևիչը պատկերել է իրեն վենետիկյան դոժի հագուստի մեջ, որը նրա ընդհանրացրած ընկալմամբ համատեղում է իր մեջ երկրաչափական կառուցվածք և սպիտակ, սև, կարմիր ու կանաչ գույների առանձնահատուկ հերթագայություն։ Նկարչի պատկերը` տեղադրված առանց ավելորդ կերպարների չեզոք սուպրեմատիկ ֆոնի վրա, հանդիսանում է կտավի կենտրոնակետ։ Մալևիչը պատկերված է գլխից մինչև կրծքավանդակ, գլուխը թեքված է երեք քառորդով։ Պահպանված է դիմանկարային նմանությունը։ Նա կրում է կարմիր բերետ, կարմիր և սպիտակ վերնաշապիկ, սև վերևով և կարմիր երիզներ ունեցող թևերով կամզոլ։ Իբրև «Համաշխարհային Տարածության նախագահ»` նկարիչը բաձրացրել է աջ ձեռքը յուրահատուկ պաթետիկ ժեստով՝ կարծես պահելով ափի վրա անմարմին երկրաչափական ծավալ, որի մեջ երևում է անտեսանելի «Սև քառակուսին»։ Դրանով նա կարծես պատգամ է ուղարկում հետնորդներին` տալով նրանց սուպրեմատիզմը հասկանալու բանալին։ Սուպրեմատիզմը ներկայացնում է առարկաներից զրկված աշխարհը որպես իսկական իրականություն։ Այսպիսով` իր վերջին ինքնանկարի հանդիսատեսների առաջ Մալևիչը ներկայանում է որպես արարիչ, բարձրագույն գիտելիքի և բարձրագույն կամքի տիրակալ, դեմիուրգ, ով թելադրում է աշխարհին իր օրենքը, նկարիչ, որը չի հնազանդվում իր երկրային բաժնին ընկած ժամանակի պատմական ուժերին ։
Որոշ քննադատներ համեմատում են այս աշխատանքը Ալբրեխտ Դյուրերի «Ինքնադիմանկար մորթե հագուստով» նկարի հետ։ Այդ իսկ պատճառով թվում է, որ Մալևիչը, ով վերարտադրել է կտավի վրա ֆրեսկոյի էֆեկտը, դնում է իրեն միևնույն շարքում Վերածննդի վարպետների հետ ։ Մյուսները նկարչի տպավորված ժեստում` ցցված բութ մատով, որը կազմում է ուղիղ անկյուն ափի հետ, տեսնում են հղում Տիրամոր պատկերագրությանը` «Օդիգիտրիա»-յի տեսակով (հունարենից թարգմանած` ճանապարհ ցույց տվող)։ Ինչպես նա է իր մատով ցույց տալիս փոքրիկ Հիսուս Քրիստոսին, այնպես էլ Մալևիչը տեսնում է իրեն նոր ուղու ցուցադրող արվեստում, իսկ իր «Սև քառակուսի»ն համարում է աստվածային մանուկ ։
Պատմություն և ճակատագիր
Գտնվելով սոցռեալիզմի ճնշման տակ` կյանքի վերջին տարիներին Մալևիչը ստիպված էր հրաժարվել ավանգարդային տեխնիկաներից։ Նա անցավ նեոկլասիցիզմին և ռոմանտիզմին, ինչի օրինակ կարող է ծառայել 1934 թվականի մի այլ ինքնանկար (կտավ,յուղ,, Մոսկվայի ժամանակակից արվեստի թանգարան), որն զգալիորեն տարբերվում է 1910 թվականի ինքնանկարից (ջրաներկ, գուաշ, թուղթ, , Տրետյակովյան պատկերասրահ)։ Վերջինը պատկանում է նկարչի ստեղծագործական որոնումների սկզբին ։ Տվյալ ինքնանկարը` «Նկարիչ» հեղինակային անվան տակ Մալևիչը գրել է 1933 թվականին ։ 1934 կամ 1935 թվականին աշխատանքը փոխանցվել է անձամբ (ըստ այլ տվյալների` նրա ընտանիքի անդամների կողմից) Լենինգրադի (այժմ` Սանքտ-Պետերբուրգի) Ռուսական պետական թանգարանին որպես նվեր ։ Այնտեղ էլ գտնվում է ինքնանկարն այժմ ЖБ-1516 գույքագրման համարի տակ` ցուցադրվելով  Բենուայի առանձնաշենքի 76-րդ դահլիճում ։
Արտաքին հղումներ
Կատեգորիա:20-րդ դարի ինքնանկարներ Կատեգորիա:20-րդ դարի դիմանկարներ Կատեգորիա:Կազիմիր Մալևիչի նկարներ Կատեգորիա:Ռուսական պետական թանգարանի նկարներ
Լևան Թութբերիձե
Լևան Թութբերիձե (ლევან თუთბერიძე, ), վրացի կինոռեժիսոր, սցենարիստ և դերասան։
Կենսագրություն
Լևան Թութբերիձեն ծնվել է 1959 թվականի դեկտեմբերի 24-ին, Վրացական ԽՍՀ-ի Թբիլիսի քաղաքում։ 1982 թվականին ավարտել է Թբիլիսիի Շոթա Ռութվելիի թատերական ինստիտուտը։
Արտաքին հղումներ
Կատեգորիա:Վրացի կինոռեժիսորներ Կատեգորիա:Վրացի սցենարիստներ Կատեգորիա:Վրացի դերասաններ Կատեգորիա:Պատվո շքանշանի ասպետներ (Վրաստան)
Google Code Jam
Google Code Jam, ծրագրավորման միջազգային մրցություն, որն անցկացվում է Google ընկերության կողմից։ Պատմությունը սկսվում է 2003 թվականից՝ որպես Գուգլում հնարավոր աշխատանքի անցնելու լավագույն ուղեղների ձեռքբերման հնարավորություն ։ Մրցությունը բաղկացած է ալգորիթմական առաջադրանքների հավաքածուից, որոնք պետք է որոշվեն ֆիքսված ժամանակում։ Ի տարբերություն ծրագրավորման այլ մրցությունների՝ մասնակիցները կարող են օգտագործել ծրագրավորման ցանկացած լեզու և առաջադրանքների որոշման մշակման միջավայր։
Google Code Jam-ը համարվում է ծրագրավորման ամենազանգվածային առաջնություններից մեկը. Այսպես, 2014 թվականին գրանցվել է ավելի քան 50 հազար մասնակից, որոնց թվում 25462 մարդ անցել են որակավորման փուլ ։
Նկարագրություն
Մրցության ժամանակ մասնակիցներին տրվում է ալգորիթմական առաջադրանքների հավաքածու, որոնք պետք է լուծվեն սահմանափակ ժամանակաընթացքում։ Առաջնությունն անցկացվում է միաժամանակ, մասնակիցներին տրվում են միանման առաջադրանքներ, որոնց լուծումները կարող են ներկայացվել ծարգրավորման ցանկացած լեզվով ։
Հաջող արդյունք ստանալու համար մասնակիցները ոչ միայն պետք է ճիշտ լուծեն առաջադրանքները, այլև կարողանան արագ կոդավորել դրանց իրագործումը։ Առաջադրանքը համարվում է հաջող կերպով լուծված այն ժամանակ, երբ ներկայացված լուծումը ցույց է տալիս թեստային մուտքային տվյալների բոլոր ճիշտ պատասխանները։ Տեխնիկական տեսանկյունից՝ մասնակիցը նախաձեռնում է թեստավորման հարցումը, և համակարգը նրան տրամադրում է մուտքային տվյալներ, որոնց պետք է տրվի պատասխան որոշակի ժամանակաընթացքում(կախված տվյալների հավաքածուից)։ Սովորաբար յուրաքանչյուր առաջադրանում ներկայացվում են տվյալների մեծ ու փոքր հավաքածուներ, որոնք տարբերվում են իրենց բարդությամբ և որոնց մշակմանը տրվում է 4 և 8 րոպե համապատասխանաբար ։ Եթե տվյալ մասնակիցը ճիշտ պատասխան է տալիս (անցնում է բոլոր թեստերը), ապա մասնակցին տրվում են որոշակի միավորներ, որոնք կախված են առաջադրանքից ։
Արտաքին հղումներ
Կատեգորիա:Գուգլ
Բառա դի Սան Միգել (Պարաիբա)
Բառա դի Սան Միգել (Barra de São Miguel), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օրիենտալի գավառի կազմի մեջ։ Բնակչությունը կազմում է 5248 մարդ՝ 2006 թվականի տվյալներով։ Գրավում է 595,205 կմ2 տարածք։ Բնակչության խտությունը՝ 8,8 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Ջին Վուլֆ
Ջին Ռոդման Վուլֆ (Gene Wolfe, ), ամերիկացի գրող, գրել է գիտական ​​ֆանտաստիկայի և ֆենտեզի ժանրերում։
Կենսագրություն
Վուլֆը ծնվել է Նյու Յորք քաղաքում (Բրուքլին), առևտրականի ընտանիքում։ Երբ Վուլֆը 10 տարեկան է դարձել, նրա ընտանիքը տեղափոխվել է Տեխաս նահանգի Հյուստոն քաղաք։ Ինքը Վուլֆը համարել է, որ մանկության ժամանակ է առաջին անգամ առնչվել գիտական ​​ֆանտաստիկային ։
Վերադառնալով Վուլֆն օգտվել է բարձրագույն կրթության իրավունքից, որը տալիս էր բանակային ծառայությունը և ընդունվել Հյուստոնի համալսարան, որն ավարտել է արդյունաբերական ճարտարագետի մասնագիտությամբ։ 1956-1972 թվականներին Վուլֆն աշխատել է «Procter & Gamble»-ում, այս ոլորտում նրա առավել նշանակալից նվաճումը մասնակցությունն էր «Պրինգլզ» չիպսերի մեքենայի մշակմանը։ Ընկերությունը լքելուց հետո Վուլֆը երկար տարիներ աշխատել է որպես «Արդյունաբերական տեխնոլոգիա» («Plant Engineering») ամսագրի խմբագիր, որի պատվին նա անվանել է իր պատմվածքների ժողովածուներից մեկը։
1956 թվականի նոյեմբերին Ջին Վուլֆն ամուսնացել է Ռոզմարի Ֆրանսես Դեյչի հետ։ Վուլֆ ամուսնական զույգը, որը չորս երեխա է ունեցել, ապրել է Իլինոյս նահանգում՝ նախ Բարինգթոնում (Չիկագոյի արվարձան), այնուհետև 2013 թվականին տեղափոխվել է Պեորիա։ Այդ տարվա դեկտեմբերի 14-ին Ռոզմարին մահացել է ։ Ի թիվս այլ հիվանդությունների՝ նա ունեցել է Ալցգեյմերի հիվանդություն։ Հարցազրույցներից մեկում Վուլֆը հիշել է.
Ջին Վուլֆը մահացել է սրտանոթային հիվանդությունից Պեորիայի իր տանը՝ 2019 թվականի ապրիլի 14-ին, 87 տարեկան հասակում ։
Արտաքին հղումներ
Կատեգորիա:21-րդ դարի ամերիկացի վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Ամերիկացի գրողներ Կատեգորիա:Ամերիկացի խմբագիրներ Կատեգորիա:Ամերիկացի ճարտարագետներ Կատեգորիա:Ամերիկացի ֆանտաստ գրողներ Կատեգորիա:20-րդ դարի ամերիկացի պատմվածքագիրներ Կատեգորիա:Պոստմոդեռնիստ գրողներ
Գարմար
Կարեն Մանվելի Մարդանյան, հայտնի է որպես Գարմար, հայ արդի բանաստեղծ։
Կենսագրություն
Մանկությունն ու պատանեկությունն անցել են Դիլիջանում։ Առողջական խնդիրների պատճառով կիսատ է թողել ուսումը, իսկ 2006 թվականից տեղափոխվել ու ապրում է Ռուսաստանում ։
Գարմարի տողերը լի են փիլիսոփայությամբ, պատկերավոր ու պարզ տեսարանների ներկայացմամբ։ «Վայրի անտառ դար 21», «Ծուռ նստած՝ շիտակ խոսեմ», «Ծերացած ծառը», «Փուչիկը», «Խոկում խորհուրդ» այս և ուրիշ բանաստեղծություններում նկատելի է հեղինակի խոհափիլիսոփայական մոտեցումը կյանքին, այն հասկանալու մեծ ձգտումը։ Գարմարը ձգտում է նաև ճանաչել մարդուն ինքնաճանաչման միջոցով, միևնույն ժամանակ սուր արտահայտված ազգային խնդիրների, հոգսերի թեմաներով բանաստեղծությունների «Հիշիր Լաո» շարքը հեղինակի յուրովի արտահայտումն է հայ ազգի շարունակական պայքարի վերաբերյալ։
Մեջբերումներ Գարմարից
Բանաստեղծությունը իրադարձությունների, հոգու, մտքի, զգայական աշխարհի, կյանքի խտացված արտահայտումն է։ Բանաստեղծությունն ապրում է իր առանձին կյանքով, բանաստեղծն՝ իր, նրանք երբեմն հանդիպում են ստեղծագործելիս։ Բանաստեղծությունն ապրում է ընթերցողի շնորհիվ, բանաստեղծը՝ բանաստեղծությունը հանրության շուրթերում ապրելու շնորհիվ ։
Դարի կոշկատակը
Փոշոտվում է նորից,
Ճանապարհը նույնն է.
Կամ երկար է, կամ կարճ։
Դու ինձ ների՛ր,
Որովհետև ես էլ քեզ եմ ներում,
Կհանդիպե՞նք, թե՞ չէ,
Ո՞վ իմանա…
Ինձ հրաժեշտ չտա՛ս,
Չկարոտե՛ս իզուր,
Որովհետև ես եմ քեզ կարոտում։
Արտաքին հղումներ
Կատեգորիա:Հայ բանաստեղծներ Կատեգորիա:Գրական կեղծանուններով հայտնի հեղինակներ
Լաշա Ջանջգավա
Լաշա Ջանջգավա (ლაშა ჯანჯგავა; 1970, մայիսի 5, Թբիլիսի, Վրացական ԽՍՀ), վրացի շախմատիստ, գրոսմայստեր ։ Վրաստանի շախմատային հավաքականի կազմում մասնակցել է 4-րդ ամառային շախմատի օլիմպիադային։ Ներկայիս վարկանիշը՝ 2469:
Ծանոթագրություններ
Կատեգորիա:Վրացի շախմատիստներ Կատեգորիա:Շախմատի գրոսմայստերներ
Վալենցանո
Վալենցանո (Valenzano), կոմունա Իտալիայում, գտնվում է Ապուլիա մարզի Բարի գավառում ։
Բնակչությունը 18458 մարդ (2008 թվականի տվյալներով), բնակչության խտությունը 1144 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 70010։ Հեռախոսային կոդ՝ 080։
Բնակչության հովանավոր սուրբերն են համարվում Ռոկոն և Անտոնիուս Պատավինուսը։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Իվան Աժինով
Իվան Աժինով (Иван Александрович Ажинов, ), ռուս գեներալ ։
Կենսագրություն
Իվան Աժինովը ծնվել է 1864 թվականի մայիսի 1-ին։ Սերել է Դոնի զորքերի ազնվականների ընտանիքից, եղել օբեր-սպայի որդի։ Ավարտել է Վորոնեժի կադետական կորպուսը (1882) և Ալեքսանդրովսկի ռազմական ուսումնարանը (1884)։ 1905 թվականից եղել է եսաուլ, 1908 թվականից` զորային ավագ, 1908 թվականից` արևմտյան Դոնի կազակների մարտկոցի հրամանատար, 1909 թվականից` Դոնի 2-րդ կազակական մարտկոցի հրամանատար, 1912 թվականից` նորից արևմտյան Դոնի կազակների մարտկոցի հրամանատար, 1914 թվականի օգոստոսի 12-ից Դոնի 9-րդ կազակական հրետանային դիվիզիոնի (9-ый Донской казачий артиллерийский дивизион) հրամանատար, 1915 թվականից` գնդապետ, 1917 (?) թվականից` գեներալ-մայոր, 1917 թվականի սեպտեմբերի 16-ից` 108-րդ հրետանային բրիգադի հրամանատար, 1918 թվականի նոյեմբերից` Տագանրոգի քաղաքապետ։ Քաղաքացիական պատերազմի ժամանակ եղել է Ռուսաստանի հարավի Զինված ուժերում, Կամավորական բանակում։
Մահացել է տիֆից Կուբանում, 1920 թվականի փետրվարի 4-ին։
Արտաքին հղումներ
Կատեգորիա:Ռուս ռազմական գործիչներ Կատեգորիա:Ռուս գեներալներ Կատեգորիա:Տիֆից մահացածներ
Կատուների դաշնամուր (մուլտֆիլմ)
«Կատուների դաշնամուր», նուար ժանրի ավստրալիական կարճամետրաժ անիմացիոն ֆիլմ, որը պատմում է մարդակերպ կատուների մտացածին քաղաքի մասին։ Պրեմիերան կայացել է 2009 թվականին, այնուհետև ֆիլմը ներկայացվել է մի շարք փառատոններում, այդ թվում` ընտրված է եղել Անսի քաղաքում կայացած անիմացիայի 49-րդ միջազգային փառատոնում ։ Ֆիլմն արժանացել է մի շարք մրցանակների, ինչպես նաև ընդգրկվել է 2010 թվականի «Օսկար» կինոմրցանակի նախընտրելի թեկնածուների ցանկում ։
Ֆիլմը հնչjունավորել է ավստրալիացի երաժիշտ Նիք Քեյվը, ով նաև եղել է ֆիլմի պրոդյուսերներից մեկը։
Սյուժե
Ֆիլմի իրադարձությունները հանգավորվում են գլխավոր հերոսի` կատու պոետի (հնչյունավորող` Նիք Քեյվ) գրած բանաստեղծության տեսքով։ Նա պատմում է կատուների քաղաքի մասին, որտեղ մեծ դեր ուներ երաժշտությունը. քաղաքում շատ երգիչներ և երաժիշտներ կային։ Գլխավոր հերոսը անհույս սիրահարված է երգչուհիներից մեկին և հաճախ դահլիճի վերջին շարքերում նստած՝ լսում է նրա երգերը։
Քաղաքն ընկղմվում է ցրտի և մշուշի մեջ, ձյուն է գալիս։ Չկարողանալով իրենից վանել տանջվող կատուների մասին մտքերը` հերոսը քաջերի խումբ է հավաքում, և նրանք նավակներով լողում են դեպի հեռավոր աշտարակը։ Այնտեղից հասնում էին կատուների ճիչերը. խելահեղ առևանգողը նվագում էր ահռելի երգեհոն հիշեցնող իր հրեշային գործիքը։ Հերոսը և նրա օգնականները հարձակվում են առևանգողի վրա, ցած նետում նրան աշտարակից, իսկ գերեվարված կատուներին ազատ են արձակում։
Կատուների քաղաքը վերադառնում է իր բնականոն կյանքին, նորից հնչում են երաժշտությունն ու երգերը։ Հերոսը առաջվա պես գաղտնի ստեղծագործում է` տպագրելով իր պոեմը կատարվածի մասին։ Վերջին դրվագում պատուհանին՝ նրա ուրվապատկերի կողքին, հայտնվում է երգչուհու ուրվապատկերը, որը քնքուշ հպվում է պոետի դեմքին։
Արտաքին հղումներ
Կատեգորիա:2009 մուլտֆիլմեր Կատեգորիա:Կարճամետրաժ մուլտֆիլմեր Կատեգորիա:Մուլտֆիլմեր կատուների մասին Կատեգորիա:Ավստրալիական մուլտֆիլմեր Կատեգորիա:Անգլերեն ֆիլմեր
Ջալիլ Մամեդկուլիզադե
Մամեդկուլիզադե Ջալիլ Հուսեյնկուլի օղլի (Cəlil Məmmədquluzadə, կեղծանունը՝ Մոլլա Նասրեդդին, ), ադրբեջանցի գրող, դրամատուրգ, հրապարակախոս, հասարակական գործիչ ։
Գործունեություն
Ուսուցչություն է արել Երևանի նահանգի գյուղերում։ 1898 թվականին տեղափոխվել է Երևան, 1903 թվականին՝ Թիֆլիս, աշխատել « Շարգի-Ռուս » ադրբեջանական թերթի խմբագրությունում, աշխատակցել «Կավկազսկի ռաբոչի լիստոկ»-ին («Кавказский рабочий листок»)։ 1906-1930 թվականներին, ընդմիջումներով, Թիֆլիսում հրատարակել է « Մոլլա Նասրեդդին » երգիծական ամսագիրը։ «Դանաբաշ գյուղի իրադարձությունները» վիպակում և նախահեղափոխական պատմվածքներում ռեալիստորեն պատկերել է ժողովրդի կյանքը։ Գրել է «Մեռյալները» (1909 թվական), «Իմ մոր գիրքը» (1919 թվական), «Խելագարների հավաքույթը» (հրատարակվել է 1936 թվականին) կատակերգությունները։ Մամեդկուլիզադեն հայ և ադրբեջանցի ժողովուրդների բարեկամության ջատագով էր։ Մտերիմ է եղել Ա. Շիրվանզադեի հետ։
Ծանոթագրություններ
Կատեգորիա:Նախիջևան քաղաքում ծնվածներ Կատեգորիա:Ադրբեջանցի երգիծաբաններ Կատեգորիա:Անձինք նամականիշերի վրա
Դրյու Հյուսթոն
Վաղ կյանք
Դրյու Հյուսթոնը ծնվել է 1983 թվականին Մասաչուսեթս նահանգի Ակտոն քաղաքում։ 1990 թվականին ընդունվել է «Acton-Boxborough Regional» դպրոց, այնուհետև ավարտել է Մասաչուսեթսի տեխնոլոգիական ինստիտուտի համակարգչային գիտությունների բաժինը։ Համալսարանում եղել է «Phi Delta Theta» եղբայրության անդամ։ Հենց այնտեղ Հյուսթոնը հանդիպել է «Dropbox»-ի համահիմնադրին՝ իր ընկեր Արաշ Ֆիրդոուսին։
Անձնական կյանք
Ամուսնացած չէ։ Ապրում է Կալիֆոռնիա նահանգի Սան Ֆրանցիսկո քաղաքում ։
2016 թվականին՝ ԱՄՆ նախագահական ընտրությունների ժամանակ, աջակցել է նախագահի թեկնածու Հիլարի Քլինթոնին ։
Արտաքին հղումներ
Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկացի միլիարդատերեր Կատեգորիա:Ամերիկացի գործարարներ
Լե Կասե
Լե Կասե (Les Cassés), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 223 մարդ, բնակչության խտությունը` 30.63 մարդ/կմ²։ Բնակավայրը զբաղեցնում է 7.28 կմ² տարածք։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 50 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 143 աշխատունակ (15-64 տարեկան) բնակիչ, որոնցից ակտիվ էին 111-ը, իսկ ոչ ակտիվները` 32։ Ակտիվության ցուցանիշը կազմում է 77,6 %։ 111 աշխատունակ մարդկանցից աշխատել է 101 անձ (50 տղամարդ և 51 կին)։ Գործազուրկ են եղել 10 անձ (4 տղամարդ և 6 կին)։ 32 անաշխատունակներից 8-ը եղել են աշակերտներ կամ ուսանողներ, 14-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խտացրած կաթ
Կաթնային պահածոների, ըստ յուղի և յուղազուրկ չոր նյութերի ստանդարտ կազմ ապահովելու համար, ելանյութը վերամշակելուց առաջ նորմալացվում է։ Կաթի նորմալացումը կատարվում է ըստ մեկ (յուղի պարունակություն), երկու (յուղ-սպիտակուց, յուղ-յուղազրկված մնացորդ, յուղ-թթվություն) կամ մի քանի (յուղ, չոր յուղազուրկ մնացորդ, ջուր, շաքար) ցուցանիշներով։ Հիմնականում լայն տարածվածություն և սպառում ունի շաքարով խտացրած կաթը։ «Շաքարով խտացրած կաթ» և պարզապես «խտացրած կաթ» եզրերը գրեթե գործածվում են որպես հոմանիշներ։ Շաքարով խտացրած կաթերը բավականին խիտ կազմություն ունեն։ Ալյումինե տարայի մեջ հերմետիկորեն փակվելուց հետո խտացրած կաթերը կարող են մի քանի տարի նույնիսկ առանց սառնարանային պայմանների պահպանվել և չփչանալ։
Պահանջվող կազմով խառնուրդ ստանալու համար կաթին ավելացվում է յուղազուրկ կաթ, եթե անհրաժեշտ է իջեցնել յուղայնությունը և կաթնասեր՝ յուղայնությունը բարձրացնելու նպատակով։
Ծանոթագրություններ
Կատեգորիա:Պահածոյացված սնունդ Կատեգորիա:Հրուշակեղեն
Վասիլի Բլյուխեր
Վասիլի Կոնստանտինովիչ Բլյուխեր, խորհրդային ռազմական և կուսակցական գործիչ, Խորհրդային Միության մարշալ (1935 թվականից)։ ԽՄԿԿ անդամ 1916 թվականից։
Գրականություն
Կատեգորիա:Խորհրդային Միության մարշալներ Կատեգորիա:Ռուս հեղափոխականներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Խորհրդային ռազմական գործիչներ Կատեգորիա:ԽՄԿԿ անդամներ Կատեգորիա:Խորհրդային կուսակցական գործիչներ
Դավիթ Բենիձե
Դավիթ Բենիձե (, Վրաստան), վրացի շախմատիստ։ 2013 թվականին արժանացել է գրոսմայստերի կոչմանը։
Նրա առավելագույն վարկանիշը 2530 է։ ՖԻԴԵ-ի կոդը՝ 13603086 :
Արտաքին հղումներ
Կատեգորիա:Վրացի շախմատիստներ
Ուլշ լա Վալե Ֆուլոն
Ուլշ լա Վալե Ֆուլոն  (Saint-Pierre-Aigle), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02578:
Բնակչություն
2010 թվականի տվյալներով՝ համայնքի բնակչությունը կազմում է 63 մարդ։
Տնտեսություն
2010 թվականին համայնքի 35 աշխատունակ (15-64 տարեկան) բնակիչներից 26-ը տնտեսապես ակտիվ էին, 9-ը՝ ոչ ակտիվ (ակտիվության ցուցանիշը կազմել է 74,3%, 1999 թվականին եղել է 68,6%)։ 26 տնտեսապես ակտիվ բնակիչներից աշխատում էին 24-ը (12 տղամարդ և 12 կին), գործազուրկ էին 2 մարդ (1 տղամարդ և 1 կին)։ 9 տնտեսապես ոչ ակտիվ բնակիչներից 2 ը եղել են աշակերտներ կամ ուսանողներ, -ը՝ թոշակառուներ, 3-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Հակոբ Մելքոնյան
Հակոբ Մկրտիչի Մելքոնյան (Агоп Мъгърдич Мелконян, 10 մարտի, 1949, Բուրգաս - 24 հուլիսի, 2006, Սոֆիա), հայկական ծագմամբ բուլղարացի ֆանտաստ գրող, թարգմանիչ, գիտահանրամատչելի հրատարակությունների հեղինակ և հրատարակիչ։ Ֆանտաստիկայի բնագավառում «Գրավիտոն» ազգային մրցանակի առաջին դափնեկիր (1991 թվական)։
Կենսագրություն
Հակոբ Մելքոնյանը ծնվել է 1949 թվականի մարտի 10-ին Բուրգասում, Հայաստանից գաղթածների ընտանիքում։ Ավարտել է Բուրգասի հայկական ուսումնարանը, որից հետո Պլովդիվում սովորել է էլեկտրատեխնիկումում։ Հետագայում ստացել է երկու բարձրագույն կրթություն. 1974 թվականին ավարտել է Ճարտարագիտական համալսարանը, 1977 թվականին՝ Սոֆիայի համալսարանի լրագրության ֆակուլտետը ։
Հակոբ Մելքոնյանն իր բանաստեղծություններն սկսել է տպագրել 1968 թվականին ։ Ուսանողական տարիներին տարբեր նյութեր է կազմել պարբերական հրատարակությունների համար, գրել է պիեսներ, որոնք հետագայում բեմադրվել են Բուլղարիայի թատրոններում։ 1972 թվականից մինչև 1992 թվականը Հակոբ Մելքոնյանը եղել է «Օրբիտա» շաբաթաթերթի մշտական հեղինակ և տպագրել հոդվածներ գիտական ու տեխնիկական թեմաներով. «Օրբիտա» շաբաթաթերթում նա հրատարակել է շուրջ չորս հազար հոդված։ Հակոբ Մելքոնյանը հեղինակել է նաև չորս գիտահանրամատչելի գրքեր և տասը գիտահանրամատչելի ֆիլմերի սցենարներ ։
Հակոբ Մելքոնյանը Բուլղարիայի լրագրողների միության, Բուլղարացի գրողների համագործակցության և Լրագրողների միջազգային կազմակերպության անդամ է ։ 1972 թվականին հրատարակվել է նրա առաջին ֆանտաստիկ պատմվածքը՝ «Ամենաերկար ծիծաղը»։ 1980 թվականին լույս է տեսել նրա առաջին գիրգը՝ «Հիշողություն աշխարհի մասին» ժողովածուն, իսկ 1984 թվականին գրվել է «Անտիուտոպիան», որ գիտաֆանտաստիկ ժանրի առաջին պիեսն է Բուլղարիայում։ 1989 թվականին Հակոբ Մելքոնյանը գրել է «Մահ լվացարանում» վեպը, որ պատմում է արհեստական մարդկանց ստեղծման մասին, ովքեր ընդունակ են բազմանալու և «բուժելու» իրենց ստեղծողներին ստեղծագործական ինքնուրույն մտածողությունից։ 1990-ական թվականների սկզբին վեպը պիտի լույս տեսներ առանձին գրքով, սակայն անհայտ պատճառներով ոչնչացվել է ամբողջ տպաքանակը, բացի որոշ նմուշներից ։
Վիտալի Կարացուպան «Ֆանտաստիկայի արխիվում» նշում է Հակոբ Մելքոնյանի նուրբ պսիխոլոգիզմն ու փիլիսոփայական ֆանտաստիկայի անթերի ոճը ։ Մելքոնյանի ստեղծագործությունները թարգմանվել են 65 լեզուներով ։ Մելքոնյանը հայտնի է եղել նաև որպես թարգմանիչ, ով բուլղարերեն է թարգմանել անգլերեն ու ռուսերեն ֆանտաստիկ երկեր, այդ թվում՝ Էդգար Ալան Պոյի, Ֆրեդերիկ Բրաունի, Ա. և Բ. Ստուգացկիների, Կիր Բուլիչյովի ստեղծագործությունները։
Հակոբ Մելքոնյանը եղել է Սոֆիայի համալսարանի հայագիտության ամբիոնի հիմնադիրներից մեկը, այդ համալսարանում դասավանդել է հայկական բանասիրություն ։ Թարգմանել է հայ քնարերգության նմուշներ ։ Ուսումնասիրել է հայ գրականություն, մասնակցել է «Հայ նկարիչները Բուլղարիայում, 1897—1997» (1997), «Հայ քնարերգություն», «5-18-րդ դարերի հայ գրականություն» և «Հայկական սրբապատկերներ» (բոլորը՝ 2001) ժողովածուները ։ Հակոբ Մելքոնյանը ամուսնացած էր, ուներ երկու որդի։ Մահացել է 2006 թվականին Սոֆիայում արյան քաղցկեղից։ Թաղված է Բուրգասում ։
Մատենագրություն
Ցանկը բերված է ըստ «Ֆանտաստիկայի արխիվի» տվյալների
Ճանաչում
1991 թվականին Հակոբ Մելքոնյանը դարձել է «Գրավիտոն» ազգային մրցանակի առաջին դափնեկիրը, որը շնորհվում է ֆանտաստիկ ժանրի գրական կամ արվեստի գործերի համար ։ Նա «Եվրոկոն-2006» կոնգրեսում ներկայացվել է Եվրոպայի լավագույն ֆանտաստ հեղինակի մրցանակին ։ Հակոբ Մելքոնյանի մահվանից հետո նրա անվամբ է կոչվել Բուրգասի փողոցներից մեկը, իսկ 2006 թվականի սեպտեմբերին նրան հետմահու շնորհվել է Բուրգասի պատվավոր քաղաքացու կոչում ։
Արտաքին հղումներ
Կատեգորիա:Բուլղարացի գրողներ Կատեգորիա:Ֆանտաստ գրողներ Կատեգորիա:Քաղցկեղից մահացածներ Կատեգորիա:20-րդ դարի թարգմանիչներ Կատեգորիա:Բուլղարացի թարգմանիչներ Կատեգորիա:Հրատարակիչներ Կատեգորիա:Գիտաֆանտաստիկ գրողներ Կատեգորիա:Սոֆիայի համալսարանի շրջանավարտներ Կատեգորիա:20-րդ դարի լրագրողներ Կատեգորիա:Բուլղարացիներ հայկական սերմամբ
Ռաֆայել Ամայա
Ջոզե Ռաֆայել Ամայա Նունեզ (José Rafael Amaya Núñez, ), մեքսիկացի դերասան ։ Առավել հայտնի է Տելեմունդո հեռուստաընկերության El Señor de los Cielos սերիալում կերտած՝ Օրելիո Կասիլլասի կերպարով ։
Կենսագրություն
Ամայան ծնվել է Էրմոսիլյոում, Մեքսիկա, բայց հինգ տարեկան էր, երբ ընտանիքը տեղափոխվել է Տեկատե, Բաջա Կալիֆոռնիա, որտեղ էլ նա մեծացել է ։ Պատանեկական տարիներին հաճախել է թատրոնի և երաժշտության դասընթացների։ Քոլեջ ընդունվելուց հետո նա տեղափոխվել է Սան Դիեգո, Կալիֆոռնիա սովորելու, բայց թողել է քոլեջը՝ այդպես էլ այնչավարտելով ։ Քոլեջից հեռանալուց հետո վերադարձել է Մեքսիկա՝ իր հնարավորությունները փորձելու երաժշտական խմբում, որը կոչվում էր «Պալապա», սակայն այն հաջողություն չի ունենում։ Ամայան որոշել է համագործակցել the Centro de Educación Artística of Televisa-ի հետ ՝ փորձելով մուտք գործել երաժշտական աշխարհ մեկ այլ խմբով, որի հետ համատեղ թողարկել է երկու ձայնասկավառակ ։
Սկիզբ և նշանավոր դերեր
2000 թվականին իր կարճ երաժշտական կարիերան թողնելուց հետո, փորձել է իրեն դերասանական արվեստում, և նորամուտը կատարել է La casa en la playa ֆիլմում, որտեղ խաղացել է Ռոմուալդայի դերը։ Այդտեղ հաջողություն ունենալուց հետո ստացել է տարբեր առաջարկներ այլ հեռուստաընկերություններից ։ 2001 թվականին նրան դեր է տրվել Cástulo in Sin pecado concebido ֆիլմում։ 2002 թվականին Salomé հեռուստասերիալում առաջին անգամ խաղացել է գլխավոր դեր ՝ մարմնավորելով Ջոզե Ջուլիանի կերպարը (Սալոմեի երեք տղաներից մեկը) ։ Այս դերը նրան ավելի պրոֆեսսիոնալ է դարձրել որպես դերասան և հնարավորություն տվել ստանալու երկու գլխավոր նոմինացիա, մեկը՝ El Heraldo de México-ի համար, իսկ մյուսը TVyNovelas Awards-ի համար ։ Նույն տարում նրան հրավիրել են խաղալու Las vías del amor ֆիլմում ։ 2003 թվականին նրան նորից հաջողվել է ստանալ գլխավոր դեր Amar otra vez սերիալում Իռան Կաստիլլոյի և Վալենտինո Լանուսի հետ միասին ։ Նրա նորամուտը եղել է 2004 թվականին Desnudos ֆիլմում, որտեղ խաղացել է Կարիմե Լոզանոի և Իզաբել Մադովի հետ միասին ։ 2006 թվականին գնում է Մայամի, Միացյալ Նահանգներ նկարահանվելու Las dos caras de Ana ֆիլմում իր նախկին գործընկերոջ՝ Անա Լայևսկայայի հետ ։ Այդ նույն տարում վերադառնում է կինոասպարեզ՝ համագործակցելու Անա դե լա Ռեգարայի և Գաբրիելա Պլատասի հետ Así del precipicio ֆիլմում ։ 2008 թվականի փերվարին սկսել է նկարահանվել 24 cuadros de terror ֆիլմում, որտեղ իր կարիերայում առաջին անգամ մարմնավորեց սերիական մարդասպանի ։ Նույն տարում նա նկարահանվել է Amor letra por letra ռոմանտիկ կատակերգական ֆիլմում՝ Պլուտարկո Հազայի և Սիլվիա Նավարոյի հետ միասին, որի պրեմիերան կայացավ այդ տարվա օգոստոսին։ Նա նաև խաղացել է Me gustas tú ֆիլմում , որը նվիրված էր կատակերգու՝ Գերման Վալդեսին , որտեղ նաև խաղացել են Կարմեն Սալինասը և Լուի Ֆելիպե Տովարը։ Նույն տարվա վերջին սկսել է նկարահանվել «Հյուսիս» գեղարվեստական ֆիլմում ։ Այն թրիլլեր է ներգաղթյալների մասին, որոնց օրգանները հանում էին և վաճառում ։ Նա նաև հայտնվել է Էնրիկե Իգլեսիասի "Lloro Por Ti" երգի հիման վրա նկարահանած տեսահոլովակում ։
Ճանաչում և հաջողություն (2013-ից մինչ այժմ)
Իսպանիայի իր ճանապարհորդությունից հետո, նա մեկուկես տարի դադար է տալիս ։ 2013 թվականին նա միանում է Hallmark Channel-ի հեռուստատեսային Meddling Mom ֆիլմի դերասանական կազմին, որը սկսվել է նկարահանվել 2012 թվականին և որտեղ նա խաղացել է Պաբլոյի դերը ։ Այդ նույն տարում նա Telemundo-ի կողմից ընտրվել է El Señor de los Cielos սերիալում խաղալու համար, որոմ ներկայացվում է Ամադո Կարրիլո Ֆուենտոսի կյանքը։ Այնտեղ նա խաղացել է հայտնի թմրավաճառ Օրելիո Կասսիլիասի դերը։ Իր ներկայացման շնորհիվ 2014 թվականին Premios Tu Mundo-ում արժանացել է «Լավագույն գլխավոր դեր» տիտղոսին ։ Այս հաջողությունից հետո նա ստացել է ևս երեք մրցանակ Premios Tu Mundo մրցանակաբաշխության ժամանակ։ 2014 թվականին նա խաղացել է «Վրեժխնդրության համբույրը» կարճամետրաժ ֆիլմում , ինչպես նաև խաղացել է մի ֆիլմում, որի հիմքում դերասան՝ Կանտինֆլասի կյանքի պատմությունն է ։ Նաև խաղացել է Señora Acero սերիալում՝ կերտելով Արելիո Կասսիլասի դերը ։ 2015 թվականի նա ստացավ իր առաջին գլխավոր դերը Oro y polvo ֆիլմում ։
2016 թվականին Ամայան նաև որպես հյուր հանդես է եկել «Հարավի թագուհին» ամերիկյան սերիալում, որը Reina del Sur սերիալի վերամշակումն էր , որտեղ նա նույնպես խաղացել է Օրելիո Կասիլասի դերը ։ Այդ նույն տարվա դեկտեմբերին նա կրկին խաղացել է Օրելիոյի դերը El Señor de los Cielos շարքի El Chema սերիալում ։
Մարագ
Մարագ, ձմռան անասնակեր (խռա, հարդ) պաշարելու կառույց։ Լինում է հիմնականում կալին մոտ, երբեմն՝ գոմին կից կամ գոմի վերնահարկում։ Գոմից անջատ լինելու դեպքում մարագի ներսում զետեղվել է հարդը, տափարակ բացօթյա կտուրի կամ երկթեք կղմինդրածածկ տանիքի մեջ՝ խոտը։ Այս դեպքում անասնակերը գոմ է հասցվել կողովներով։ Եթե մարագը եղել է գոմի վերնահարկ-տանիքում, անասնակերը գոմ է մղվել կտուրում բացված անցքով։ Վաղ աշնանը, կալսման շրջանում, մարագը օգտագործվել է որպես կալվորների ժամանակավոր կացարան, ուր զետեղվել են նաև կալուկուտի հետ առնչվող պարագաները։ Անձրևի ու ձյան ժամանակ տակավին չկալսված հացահատիկը լցրել են մարագ, մինչև որ հնարավոր լիներ կրկին կալսել։ Անտառոտ շրջաններում մարագում, հարդի մեջ, հասունանալու համար պահվել են վայրի տանձ ու խնձոր։
Կատեգորիա:Շենքեր և կառույցներ Կատեգորիա:Գյուղատնտեսություն
Բառա դի Սանտա Ռոզա
Բառա դի Սանտա Ռոզա (Barra de Santa Rosa), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Կուրիմատաու Օսիդենտալի գավառի կազմի մեջ։ Բնակչությունը կազմում է 12 140 մարդ՝ 2006 թվականի տվյալներով։ Գրավում է 825,097 կմ2 տարածք։ Բնակչության խտությունը՝ 14,7 մարդ/կմ²։
Պատմություն
Քաղաքը հիմնադրվել է 1959 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Պատերազմ և խաղաղություն (այլ կիրառումներ)
Պատերազմ և խաղաղություն, կարող է վերաբերել՝
Աքիլլեսն ու կրիան (ֆիլմ)
Աքիլլեսն ու կրիան, 2008 թվականի ճապոնական ֆիլմ, որի ռեժիսորը Տակեշի Կիտանոն է։
Սյուժե
Կիտանոն մարմնավորում է Մաչիսուին, որը ծնվել է հարուստ ընտանիքում, բայց փոքր հասակում կորցրել է ծնողներին։ Երբ նրա հայրը՝ Ակիրա Նակաոն ինքնասպան է լինում բիզնեսի ձախողումից պատճառով, նրա խորթ մայրը՝ Մարիկո Ցուցուին ուղարկում Մաչիսուին հորաքրոջ և հորեղբոր հետ ապրելու, որոնք սակայն վատ են վերաբերվում իրեն և ուղարկում որբանոց։ Երիտասարդ Մաչիսուն՝ Յուրեի Յանագին, ընդունվում է արվեստի դպրոց և գտնում է իր ոճը դասընկերների մարտահրավերների շնորհիվ։ Մաչիսուն ընդունվում է աշխատանքի արվեստի դպրոցի վարձը վճարելու համար, և մտերմանում է բարեկամ և գործընկեր Սաչիկոյի հետ, որը կարծես թե հասկանում է իր արվեստի տեսլականը։ Նրանք ամուսնանում են և ունենում մեկ աղջիկ։ Ժամանակակից արվեստի հանդեպ ունեցած Մաչիսուի մոլուցքը զբաղեցնում է իր ամբողջ կյանքը, դարձնելով նրան անտարբեր շրջապատող ամեն ինչի, այդ թվում դստեր (Էրի Տոկունագայի) և կնոջ հանդեպ։ Նա փորձում է գոհացնել արվեստի քննադատներին՝  անտեսելով գումարի պակասությունը։ Հրդեհի պատճառով քիչ է մնում զոհվի։ Կորցնելով իր նախորդ աշխատանքները՝ նրա մոտ մնում է միայն  կիսատ այրված տարա, որը ցանկանում է վաճառել 200 000 յենով։ Այս ամենն ավարտվում է այն բանով, որ կինն իրեն փողոցից տուն է բերում։ Նրանք զբոսնում են միասին, կարծես՝ վերջապես ազատվելով արվեստի հանդեպ ունեցած մոլուցքից։
Հողարկում
Ֆիլմի պրեմիերան տեղի են ունեցել 2008 թվականի օգոստոսի 28-ին Վենեցիայի ֆիլմերի 65-րդ փառատոնի ժամանակ ։
Արձագանքներ
Մարկ Շիլինգը «Ճապոնական ժամանակ» ամսագրից ֆիլմը 5 աստղից գնահատել է 2 ։
Ծանոթագրություններ
Կատեգորիա:Ճապոնական ֆիլմեր Կատեգորիա:2008 ֆիլմեր Կատեգորիա:Ճապոներեն ֆիլմեր
Ռիբե
Ռիբե (Ribe), քաղաք Դանիայի հարավ-արևմուտքում։ Համարվոմ է երկրի հնագույն քաղաքներից մեկը։
Աշխարհագրություն
Ռիբե քաղաքը գտնվում է Դանիայի հարավ-արևմուտքում, Հյուսիսային ծովի ափին, Ռիբ Օ գետի մոտ։ Քաղաքը հանդիսանում է Հարավային Դանիայի մարզի Ռիբե նահանգի վարչական կենտրոնը։ Քաղաքի ընդհանուր մակերեսը 352 կմ² է։ Բնակչությունը կազմում է 8 210 մարդ (2009 թվականի դրությամբ)։ Ռիբեն հաբնդիսանում է մեծ կրոնական կենտրոն, նախկինում եպիսկոպոսական թեմի կենտրոն էր։ Ռիբեում պահպանվում է XII դարի տաճար։